Oraakel Paul oma akvaariumis
**Paul** (26. jaanuar 2008 – 26. oktoober 2010) oli kaheksajalg, kes ennustas jalgpallimängude tulemusi. 

Tuntuks sai ta 2010. aasta jalgpalli maailmameistrivõistluste ajal oma täpsete mänguennustustega. Ta elas Saksamaal Oberhauseni merekeskuses.

Elukäik
-------

Paul koorus munast 2008. aastal Inglismaal Weymouthis sealses merekeskuses, misjärel sai tema uueks elupaigaks Oberhausen. Nime sai ta saksa lastekirjaniku Boy Lornseni luuletuse "Der Tintenfisch Paul Oktopus" järgi. 

Loomaõiguslaste organisatsioon PETA avaldas, et kaheksajalg Pauli hoidmine alalises vangistuses on looma suhtes julm. Ent vastukommentaarina sellele öeldi, et teda oleks ohtlik vabadusse lasta, sest Paul sündis vangistuses ega oska ise endale süüa hankida.

Austraalia peajalgsete spetsialist Dr Mark Norman väidab, et kaheksajalg Paulil võisid tõesti olla erakordsed võimed ning mollusk suutiski tulevikku ennustada.

2010. aasta augustis toimus väikeses Loode-Hispaania külas Carballinos kulinaariafestival, mis keskendus kalmaaridele. Pauli abil loodeti rohkem külastajaid kohale meelitada ning oraakli kasutamise eest pakuti 30 000 eurot.

Paul suri 26. oktoobril 2010.

Ennustamine
-----------

Kaks plastkasti, mille vahel Paul tegi oma otsuse
Mänguennustuseks asetati Pauli akvaariumisse kaks söödaga kasti. Kumbki kast olid märgistatud ühe riigi lipuga, kelle vahel jalgpallimäng toimub. 

Paul valis Saksamaa lipuga kasti 2008. aasta Euroopa jalgpalli meistrivõistluste kestel kuuel korral, millest neljal korral oli ennustas õige. 2010. aasta jalgpalli maailmameistrivõistluste ajal ennustas ta kõik seitse mängu õigesti. 

Tema ennustused on olnud 86-protsendiliselt täpsed.

Ennustused
----------

### Euroopa meistrivõistlused

| Vastane | Voor | Kuupäev | Ennustus | Tulemus | Ennustuse täpsus |
| --- | --- | --- | --- | --- | --- |
| Poola Poola | Alagrupimäng | 8. juuni 2008 | Saksamaa | 2:0 | Õige |
| Horvaatia Horvaatia | Alagrupimäng | 12. juuni 2008 | Saksamaa | 1:2 | Vale |
| Austria Austria | Alagrupimäng | 16. juuni 2008 | Saksamaa | 1:0 | Õige |
| Portugal Portugal | Veerandfinaal | 19. juuni 2008 | Saksamaa | 3:2 | Õige |
| Türgi Türgi | Poolfinaal | 25. juuni 2008 | Saksamaa | 3:2 | Õige |
| Hispaania Hispaania | Finaal | 29. juuni 2008 | Saksamaa | 0:1 | Vale |

### Maailmameistrivõistlused

| Vastane | Voor | Kuupäev | Ennustus | Tulemus | Ennustuse täpsus |
| --- | --- | --- | --- | --- | --- |
| Austraalia Austraalia | Alagrupimäng | 13. juuni 2010 | Saksamaa | 4:0 | Õige |
| Serbia Serbia | Alagrupimäng | 18. juuni 2010 | Serbia | 0:1 | Õige |
| Ghana Ghana | Alagrupimäng | 23. juuni 2010 | Saksamaa | 1:0 | Õige |
| Inglismaa Inglismaa | Kaheksandikfinaal | 27. juuni 2010 | Saksamaa | 4:1 | Õige |
| Argentina Argentina | Veerandfinaal | 3. juuli 2010 | Saksamaa | 4:0 | Õige |
| Hispaania Hispaania | Poolfinaal | 7. juuli 2010 | Hispaania | 0:1 | Õige |
| Uruguay Uruguay | Pronksimäng | 10. juuli 2010 | Saksamaa | 3:2 | Õige |

### Saksamaaga mitteseotud mängud

| Meeskonnad | Turniir | Voor | Kuupäev | Ennustus | Tulemus | Ennustuse täpsus |
| --- | --- | --- | --- | --- | --- | --- |
| Holland Holland vs. Hispaania Hispaania | 2010. aasta jalgpalli MM | Finaal | 11. juuli 2010 | Hispaania | 0:1 | Õige |

Mälestusmärk
------------

Kolm kuud pärast Pauli surma rajati Oberhauseni akvaariumisse mälestusmärk, mis koosneb teda kujutavast kujust ja pallist, mille sees on kuldne tuhaurn.

Viited
------

1. ↑  10 asja, mida sa ei teadnud Paulist. Vaadatud 12.07.10 (inglise keeles)
2. ↑  PETA nõuab Pauli vabastamist. Vaadatud 12.07.10 (inglise keeles)
3. ↑  Dr Norman: Paulil võivad olla tõelised ennustajavõimed. Vaadatud 13.07.10
4. ↑  Hispaanlased pakkusid oraakel Pauli eest 30 000 eurot. Vaadatud 13.07.10
5. ↑  Piltuudis: oraakel-kaheksajalg sai mälestusmärgi. Vaadatud 20.01.11

Välislingid
-----------

* Kas kaheksajalg Paul on tõesti selgeltnägija? Delfi Novaator, 12. juuli 2010